 Cabdi Dheere: waxaan talo ahaan ugu soo jeedinayaa marka hore dadka dibadaha jooga wuxuu doono ha noqdo, ama ha ku takhasuso waa inay hormuud Role Models u noqdaan caruurta Soomaaliyeed ee qurbaha ku koraya ama ku dhashay, waa inay caruurta Soomaaliyeed gacanta ku qabtaan, xoojiyaan dhaqankii, Diintii, waxbarashadii, akhlaaqdii iyo wanaaggii ay lahayd Bulshada Soomaaliyeed, si loo badbaadiyo Ubadkii waa in laga xoojiyaa dhan kasta haddii aan arrimahaasi loo wada hawl galin waxaa ay ku dhammaan doonaan caruurta Soomaaliyeed waddooyinka, mustaqbalkoodana mugdi ayuu gali doonaa...Kuwa gudaha Soomaaliya joogana waxaan uga gaabsanayaa Ilaahay nabadgalyo ha siiyo, hana dadaaleen dhibaatadu mar uun waa dhammaan doontaa Inshaa-Allahu. 